
ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ΤΕΥΧΟΣ ΔΕΥΤΕΡΟ Αρ. Φύλλόυ 636 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της παρ. 2 άρθρου 6 της Φ.676/ 
136934/Σ. 165/13.1.75 Αποφάσεως Υπουργού 

Εθνικής Αμυνας. 1 

Καθορισμός ειδικών όρων και ουσιαστικών προϋποθέ¬ 
σεων για απασχόληση ενός (1) ειδικού επιστήμονα 

με σύμβαση μίσθωσης έργου στο ΥΠΕΘΟ. 2 

Μεταβίβαση αρμοδιοτήτων σε Προϊστάμενο Δ/ν®ης 
του Ταμείου Επικουρικής Ασφαλίσεως Εργατοτε- 

χνικών, Δομικών και Ξυλουργικών Εργασιών. 3 

Σύσταση Τ.Δ.Ε. στα Τοπικά Υποκαταστήματα Ι.Κ.Α. 

Καλαμαριάς, Ευόσμου και Καλαμπάκας. 4 

Αύξηση του συντελεστή υπολογισμού της χορηγούμε¬ 
νης αρωγής από 20% σε 25% και του κατωτάτου 
ορίου βοηθήματος του Ταμείου Αρωγής & Υγείας 

Τελωνειακών Υπαλλήλων. 5 

Αύξηση συντάξεων Ταμείου Επικουρικής Ασφάλειας 
και Πρόνοιας Προσωπικού Ελληνικής Ραδιοφωνίας 

- Τηλεόρασης & Τουρισμού. 6 

Αύξηση των συντάξεων Ταμείου Επικουρικής Ασφαλί¬ 
σεως Προσωπικού Εταιρείας Ύδρευσης - Αποχέ¬ 
τευσης Πρωτεύουσας. 7 

Ίδρυση θερινού Αστυνομικού Σταθμού Ελαφονήσου 

Λακωνίας. 8 

Μεταφορά ευπαθών τροφίμων - Συμπλήρωσης της 
58778/645/94 (Β 149) απόφασης του Υπουργού 

Μεταφορών και Επικοινωνιών. 9 

Τοποθέτηση εμπορικών διαφημίσεων εξωτερικά στα 

επιβατικά αυτοκίνητα δημόσιας χρήσης.10 

Τροποποίηση ορίων μόνιμου καταφυγίου θηραμάτων 
στην περιοχή Κ. Νευροκοπίου Ν. Δράμας.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.416.1/99266 ( 1 ) 

Υροποποίηση της παρ. 2 άρθρου 6 της Φ.676/136934/ 
Σ. 165/13.1.75 Αποφάσεως Υπουργού Εθνικής Άμυ¬ 
νας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 16,17,18 του ΝΔ 445/74 «Περί Ιεραρχίας 


24 Αυγούστου 1994 

και Προαγωγών των Ανθυπασπιστών και Μονίμων και Εθε¬ 
λοντών Οπλιτών των Ενόπλων Δυνάμεων». 

β. Την υπ’ αριθ. Φ.676/136934/Σ. 165/ 13.1.75/ 
ΥΕΘΑ/ ΑΕΔ/Ιη ΜΕΟ/Δ1/1 Απόφαση Υπουργού Εθνικής 
Άμυνας «Περί των ατομικών εγγράφων των Ανθ/στών και 
Υποδ/κών όπως τροποποιήθηκε με την Φ.416.4/ 
171878/12.12.88/ΥΕΘΑ/ΓΕΕΘΑ/1η ΜΕΟ Απόφαση 
Υπουργού Εθνικής Αμύνης «Περί τροποποιήσεως της πα¬ 
ραγράφου 1 α του άρθρου 5 της Υπουργικής Αποφάσεως 
Φ.676/ 136934/ Σ.165/13.1.75. 

γ. Την υπ’ αριθ. Πρωτοκόλλου Γ5815/19.12.93 Κοινή 
Απόφαση Πρωθυπουργού και Υπουργού Εθνικής Αμύνης 
για την «Ανάθεση Αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Άμυνας» (ΦΕΚ Β'914). 

δ. Την υπ' αριθ. 6/8.6.94 γνωμάτευση του Συμβουλίου 
Αρχηγών Γ ενικών Επιτελείων. 

ε. Το γεγονός ότι από τις διατάξεις της απόφασης αυ¬ 
τής, δεν προκύπτει δαπάνη εις βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Η παράγραφος 2 του άρθρου 6 της υπ’ αριθ. Φ.676/ 
136934/ Σ. 165/ 13.1.75/ ΥΕΘΑ/ΑΕΔ/Ιη ΜΕΟ αποφάσεως 
Υπουργού Εθνικής Αμύνης «Περί των ατομικών εγγράφων 
Ανθ/στών και Υπαξ/κών» αντικαθίσταται ως ακολούθως: 

«2. Ένορκη Διοικητική Εξέταση για την διαπίστωση του 
αν δυσμενείς εγγραφές στις εκθέσεις ικανότητας ή Ση¬ 
μειώματα αποδόσεως ή εκθέσεις πολεμικής δράσεως, 
δεν έγιναν με αντικειμενική κρίση, αλλά από προσωπικούς 
λόγους ή από εσφαλμένη εκτίμηση διατάσσεται στις πα¬ 
ρακάτω περιπτώσεις: 

α. Αυτεπάγγελτα σύμφωνα με την παράγραφο 3 του άρ¬ 
θρου 5. 

β. Μετά από αναφορά δυσμενώς κριθέντος Ανθυπασπι- 
στού ή Μονίμου ή Εθελοντού - Εθελόντριας Υπαξιωματι- 
κού εφ' άπαξ υποβαλλομένη εντός πέντε (5) ετών υπό της 
κοινοποιήσεως της δυσμενούς κρίσεως, εφ’ όσον οι δυ¬ 
σμενείς εστήριξαν εν όλω ή εν μέρει τη δυσμενή κρίση. 

Αρμόδιο για την απόφαση της ως άνω διενεργηθησομέ- 
νης Ενόρκου Διοικητικής Εξετάσεως και την απόφαση 
διαγραφής δυσμενών εγγράφων, είναι το Οικείο Συμβού¬ 
λιο. Η απόφαση αυτής, εκδίδεται προκειμένου μεν περί 
αυτεπάγγελτου Ενόρκου Διοικητικής Εξετάσεως εντός 
έτους από της καταχωρήσεως των εγγράφων προκειμέ¬ 
νου δε περί της Ενόρκου Διοικητικής Εξετάσεως που διε- 
νεργήθηκε μετά από υποβολή αναφοράς παραπόνων, 
εντός έτους από της υποβολής της αναφοράς αυτής». 

Αρθρο 2 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
’ της Κυβερνήσεως. 

Αθήνα, 30 Ιουνίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΟΥΡΗΣ 
-+- 

Αριθ. 33941/4902 (2) 

Καθορισμός ειδικών όρων και ουσιαστικών προϋποθέ¬ 
σεων για απασχόληση ενός (1) ειδικού επιστήμονα με 

σύμβαση μίσθωσης έργου στο ΥΠΕΘΟ. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 15 του Ν.1375/1987 (ΦΕΚ 195/τ.Α') 
«Προσλήψεις στο Δημόσιο Τομέα, κονωνικός έλεγχος στη 
δημόσια Διοίκηση κ.λ.π.», όπως τροποποιήθηκε μεταγε¬ 
νέστερα. 

β. Τά άρθρα 1 (παρ.4) και 6 (παρ.1) του Ν. 1256/1982 
(ΦΕΚ 65/Τ.Α./82), για την πολυθεσία, την πολυαπασχό- 
ληση και την καθιέρωση ανωτάτου ορίου απολαβών κ.λ.π. 

2. Την απόφαση της Γ.Υ.Σ. με αριθμό 140/13.5.1994 
«Έγκριση ανάθεσης έργου σε ένα (1) Ειδικό Επιστήμονα, 
από το ΥΠΕΘΟ. 

3. Την κοινή απόφαση αριθ. 19877/4028/8.6.1994 
(ΦΕΚ 465/Τ.Β./21.6.1994) «Καθορισμός αριθμού συνερ¬ 
γατών που θα απασχοληθούν με σύμβαση μίσθωσης έρ¬ 
γου στο ΥΠΕΘΟ». 

4. Την αριθ. 33361/5.9.91 (ΦΕΚ 703/Τ.Β./5.9.1991) 
κοινή υπουργική απόφαση «Μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/91, 
στους Γενικούς Γραμματείς». 

5. Την αριθ. 1031920/305/0006 Α/18.3.94 απόφαση 
του Υπουργού Οικονομικών. 

6. Την ανάγκη εκπόνησης του κατωτέρω έργου, αποφα¬ 
σίζουμε: 

1. Καθορίζουμε τους ειδικούς όρους και τις ουσιαστικές 
προϋποθέσεις απασχόλησης για έναν (1) Ειδικό Επιστή¬ 
μονα κάτοχο πτυχίου ανωτάτης σχολής, γνώστη της αρα¬ 
βικής - αγγλικής και γαλλικής γλώσσας, υπάλληλο της 
ΕΡΤ, με εμπειρία σε θέματα που αφορούν τις Οικονομικές 
σχέσεις της Ελλάδος με τις Αραβικές χώρες, προκειμένου 
να απασχοληθεί με σύμβαση μίσθωσης έργου στο Υπουρ¬ 
γείο Εθνικής Οικονομίας (Κεντρική Υπηρεσία, Δ/νση Ε5 
Σχέσεων με τις χώρες Μέσης Ανατολής και τις Αναπτυσ¬ 
σόμενες Χώρες της Ασίας, Αφρικής και Λατινικής Αμερι¬ 
κής), για χρονικό διάστημα ενός (1) έτους, με την εκπό¬ 
νηση έργου το οποίο δεν ανάγεται στο κύκλο των καθηκό¬ 
ντων των υπαλλήλων του ΥΠΕΘΟ και θα συνίσταται: 

α. Στην προώθηση των οικονομικών σχέσεων και την 
εξεύρεση νέων μεθόδων οικονομικής συνεργασίας με¬ 
ταξύ της Ελλάδος και των Αραβικών χωρών του Συμβου¬ 
λίου Συνεργασίας του Αραβικού Κόλπου (ΣΣΚ). 

β. Στην προετοιμασία των Μικτών Διυπουργικών Επι¬ 
τροπών Οικονομικής, Τεχνικής κ.λ.π. Συνεργασίας Ελλά¬ 
δος - Αραβικών χωρών. 

γ. Στην παρακουλούθηση των φακέλλων των Αραβικών 


χωρών και την σύνταξη μελετών - εκθέσεων για τις Αραβι¬ 
κές χώρες. 

δ. Στην μετάφραση των πρακτικών πρωτοκόλλων και 
συμφωνιών που θα υπογράφονται κατά τις εργασίες των 
Μικτών Διυπουργικών Επιτροπών ή των Επιτροπών Εμπει¬ 
ρογνωμόνων Ελλάδος - Αραβικών χωρών. 

ε. Στη διερμηνεία των συνομιλιών της πολιτικής ηγεσίας 
του Υπουργείου και των Υπηρεσιακών παραγόντων και 
Εμπειρογνωμόνων του ΥΠΕΘΟ με Αραβες ομολόγους 
τους και με άλλους Αραβες επισήμους που θα επισκέπτο¬ 
νται τη χώρα μας. 

2. Η κατ' αποκοπή αμοιβή του παραπάνω αναδόχου, για 
τον ένα χρόνο απασχόλησης ορίζεται σε εννιακόσιες χιλιά¬ 
δες (900.000) δραχμές η οποία θα βαρύνει τις πιστώσεις 
του Τακτικού προϋπολογισμού έτους 1994, Κ.Α. 0871 
φορέας 13/110 «Αμοιβές φυσικών προσώπων με σύμ¬ 
βαση μίσθωσης έργου» του Υπουργείου Ενικής Οικονο¬ 
μίας, θα του καταβληθεί δε σε έντεκα (11) ισόποσες δό¬ 
σεις, μετά την έναρξη της εκτέλεσης του έργου, ανάλογα 
με την πρόοδο αυτού και ύστερα από σχετική βεβαίωση 
της Υπηρεσίας. 

3. Το ποσό της ανωτέρω αμοιβής κατανεμημένο ανά 
μήνα και οι μηνιαίες αποδοχές του από την ΕΡΤ δεν δύνα- 
νται αθροιζόμενες να υπερβούν το ανώτατο όριο μηνιαίων 
απολαβών του Προέδρου του Αρείου Πάγου, σύμφωνα με 
την παρ.1 του άρθρου 6 του Ν.1256/82, όπως αντικατα- 
στάθηκε με το άρθρο 33 του Ν.1326/83. 

4. Στη σχετική σύμβαση να ορισθεί ότι: 

α. Ο ανάδοχος εισπράττει την αμοιβή με βάση το προ- 
βλεπόμενο από τις ισχύουσες διατάξεις του κώδικα Φορο¬ 
λογικών Στοιχείων φορολογικό στοιχείο. 

β. Δεν υπάρχει υποχρέωση του Υπουργείου για ασφά¬ 
λιση του αναδόχου φορέα κύριας ή επικουρικής ασφάλι¬ 
σης. 

γ. Η εκτέλεση του έργου δεν συνδέεται με το ωράριο 
εργασίας της υπηρεσίας και ότο απαγορεύεται η απασχό¬ 
ληση του αναδόχου σε έργα ή καθήκοντα άσχετα με το 
έργο που του ανατίθεται. 

δ. Ο ανάδοχος δεν δικαιούται άδεια, ούτε επιδόματος 
αδείας και εορτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1994 

Οι Γ ενικοί Γ ραμματείς των Υπουργείων 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΒΑΣ. ΤΣΙΛΙΚΑΣ ΜΙΛΤ. ΠΑΠΑΪΩΑΝΝΟΥ 

ΟΙΚΟΝΟΜΙΚΩΝ 
ΙΩΑΝ. ΚΟΥΣΟΥΛΑΚΟΣ 

-♦- 

Αριθ. Γ2β/1137 (3) 

Μεταβίβαση αρμοδιοτήτων σε Προϊστάμενο Δ/νσης του 
Ταμείου Επικουρικής Ασφαλίσεως Εργατοτεχνικών, 
Δομικών και Ξυλουργικών Εργασιών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 1 του Ν. 861 /79 
«Περί απλουστεύσεως της διαδικασίας αναγνωρίσεως 
χρόνου προϋπηρεσίας και απονομής πάσης φύσεως πα- 

ροχών εις τους ησφαλισμένους των ασφαλιστικών Οργανι¬ 
σμών, αρμοδιότητας του Υπουργείου Κοινωνικών Υπηρε¬ 
σιών και άλλων τινών διατάξεων (ΦΕΚ 2 Α'). 

2. Τις διατάξεις του άρθρου 13 του Ν. 984/73 (ΦΕΚ 
244/Α/73). 

3. Την 2024/26.10.93 Κοινή απόφαση του Πρωθυ¬ 
πουργού και Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω- 
αννίδη». 

4. Τη γνώμη του Διοικητικού Συμβουλίου του Ταμείου 
Επικουρικής Ασφαλίσεως Εργατοτεχνικών, Δομικών και 
Ξυλουργικών Εργασιών, που διατυπώθηκε στην αριθ. 
52775/3305/5.7.94 συνεδρίασή του. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Οι αρμοδιότητες, που έχουν μεταβιβασθεί σύμφωνα 
με την ΑΥΚΥ Β2/7/272/3.2.79 (ΦΕΚ 131/Β/12.2.79) 
κατ’ εξουσιοδότηση του άρθρου 1 του Ν. 861/1979, στον 
Προϊστάμενο των Υπηρεσιών του Ταμείου Επικουρικής 
Ασφαλίσεως Εργατοτεχνικών, Δομικών και Ξυλουργικών 
Εργασιών, μεταβιβάζονται στον Προϊστάμενο της Διεύ¬ 
θυνσης Παροχών του Ταμείου. 

2. Η απόφαση αυτή, η ισχύς της οποίας αρχίζει 5 ημέρες 
από τη δημοσίευσή της, να δημοσιευθεί στην Εφημερίδα 
της Κυβερνήσεως. 

Αθήνα, 8 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Φ.21/1086 ( 4 ) 

Σύσταση Τ.Δ.Ε. στα Τοπικά Υποκαταστήματα Ι.Κ.Α. Κα¬ 
λαμαριάς, Ευόσμου και Καλαμπάκας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 του Ν. 1654/86 (ΦΕΚ 177/86 Α'). 

2. Την 177/συν. 22/23.6.94 απόφαση του Διοικητικού 
Συμβουλίου του Ι.Κ.Α. 

3. Την 2024/26.10.93 Κοινή απόφαση του Πρωθυ¬ 
πουργού και Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοινωνικών Ασφαλίσεων Φοίβο Ιω- 
αννίδη». 

4. Τις διατάξεις του Β.Δ. 11-5/26.6.54 και Π.Δ. 589/ 
5.7.80 περί Τ.Δ.Ε. σε συνδυασμό με τις διατάξεις των άρ¬ 
θρων 4 στοιχ. ιε του Ν.Δ. 3710/57. 

5. Το άρθρο 27 του Ν. 2081/92 (ΦΕΚ 154 Α) σύμφωνα 
με το οποίο προκύπτει ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συνιστάται Τοπική Διοικητική Επιτροπή στα Υποκαταστή¬ 
ματα Ι.Κ.Α. Καλαμαριάς, Ευόσμου και Καλαμπάκας. 

2. Η συγκρότηση και ο διορισμός των μελών των παρα¬ 
πάνω Επιτροπών καθορίζεται από τις διατάξεις του άρ¬ 
θρου 13 του Ν. 825/78 (ΦΕΚ 189/78 Α) όπως συμπληρώ¬ 
θηκαν και τροποποιήθηκαν μεταγενέστερα, η δε λειτουρ¬ 
γία τους και τα λοιπά θέματα καθορίζονται με τις διατάξεις 
του από 11-5/26.6.54 Β.Δ. και 589/5.7.80 Π.Δ/τος και 
λοιπές κείμενες διατάξεις. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. 143/1373 ( 5 ) 

Αύξηση του συντελεστή υπολογισμού της χορηγούμενης 
αρωγής από 20% σε 25% και του κατωτάτου ορίου 
βοηθήματος του Ταμείου Αρωγής & Υγείας Τελωνεια¬ 
κών Υπαλλήλων. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 30 (παρ. 3) του Α.Ν. 941/ 
49 (Α.100) και 66 (παρ. 2) του Ν. 2084/92 (Α.165). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ' 26 παρ. 1 και 27 παρ. 1 στοιχ. δ' του Ν. 1558/ 
1985 (Α. 137). 

3. Τις διατάξεις του άρθρου 27 του Ν.2081/1992 
(Α.154). 

4. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Αρωγής και Υγείας Τελωνειακών Υπαλλήλων ύψους 
2 εκ. δρχ. περίπου για το τρέχον οικονομικό έτος, για την 
οποία έχει εγγράφει πίστωση στο Κ.Α.Ε. 0621. 

5. Την 2024/26.10.93 (ΦΕΚ 833/τ.Β/26.10.93) Κοινή 
απόφαση του Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων. 

6. Την 1991/5.5.1994 απόφαση της Επιτροπής Τιμών 
και Εισοδημάτων. 

7. Το αριθ. 79/30.5.1994 υπηρεσιακό σημείωμα της Δ/ 
νσης Αναλογιστικών μελετών της Γ.Γ.Κ.Α. 

8. Την γνώμη του Δ.Σ. του Ταμείου Αρωγής και Υγείας 
Τελωνειακών Υπαλλήλων που διατυπώθηκε κατά την 
αριθ. 14/21.4.1994 συνεδρίασή του, αποφασίζουμε: 

1. Το ποσοστό της παρεχόμενης σύνταξης, από το Τα¬ 
μείο Αρωγής και Υγείας Τελωνειακών Υπαλλήλων για 
όσους έγιναν συνταξιούχοι αυτού πριν από την ισχύ του ΑΝ 
941/49, καθορίζεται από 1.1.1994 σε ποσοστό 25% της 
σύνταξης που καταβάλλεται κάθε φορά από το Δημό¬ 
σιο. 

2. Το κατώτατο όριο βοηθήματος που χορηγεί το Ταμείο 
Αρωγής και Υγείας Τελωνειακών Υπαλλήλων, στους λόγω 
γήρατος, αναπηρίας και θανάτου συνταξιούχους του, αυ¬ 
ξάνεται από 1ης Ιανουάριου 1994, από 8.000 δρχ. στο 
ποσό των 15.000 δρχ. ανεξάρτητα από το χρόνο έναρξης 
του συνταξιοδοτικού δικαιώματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.156/1336 (6) 

Αύξηση συντάξεων Ταμείου Επικουρικής Ασφάλειας και 
. Πρόνοιας Προσωπικού Ελληνικής Ραδιοφωνίας - Τη¬ 
λεόρασης & Τουρισμού. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α.165). 

2. Τις διατάξεις των άρθρων 23 παρ. 1 στοιχ. στ' και 24 
παρ. 1 και παρ. 2 στοιχ. γ' 26 παρ. 1 και 27 παρ. 1 στοιχ. δ' 
του Ν. 1558/1985 (Α.137). 

3. Τις διατάξεις του άρθρου 27 του Ν.2081/1992 
(Α.154). 

4. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 
μείου Επικουρικής Ασφάλειας και Πρόνοιας Προσωπικού 
Ελληνικής Ραδιοφωνίας - Τηλεόρασης & Τουρισμού 
ύψους 105 εκ. δρχ. περίπου για το τρέχον οικονομικό 
έτος, για την οποία έχει εγγράφει πίστωση στο Κ.Α.Ε. 
0629. 

5. Τις διατάξεις του άρθρου 7 του Ν. 1275/82 (ΑΊ 00). 

6. Την 2024/26.10.93 (ΦΕΚ 833/τ.Β/26.10.93) Κοινή 
απόφαση του Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων. 

7. Την 1991/5.5.1994 απόφαση της Επιτροπής Τιμών 
και Εισοδημάτων. 

8. Την γνώμη του Δ.Σ. του Ταμείου Επικουρικής Ασφά¬ 
λισης και Πρόνοιας Προσωπικού Ελληνικής Ραδιοφωνίας 
- Τηλεόρασης & Τουρισμού που διατυπώθηκε κατά την 
αριθ. 22/6.7.1994 συνεδρίασή του, αποφασίζουμε: 

Οι συντάξεις του Ταμείου Επικουρικής Ασφάλισης και 
Πρόνοιας Προσωπικού Ελληνικής Ραδιοφωνίας - Τηλεό¬ 
ρασης & Τουρισμού αυξάνονται από 1.1.1994, ως ακολού¬ 
θως: 

α) Για συντάξεις μέχρι 50.000 δρχ. κατά ποσοστό 7,8%. 
β) Γ ια συντάξεις από 50.001 δρχ. και άνω, κατά 4.000 
δρχ. μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-*- 

Αριθ. Φ.111/1392 (7) 

Αύξηση των συντάξεων Ταμείου Επικουρικής Ασφαλί- 
σεως Προσωπικού Εταιρείας Ύδρευσης - Αποχέτευ¬ 
σης Πρωτεύουσας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α.165). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 
στοιχ. γ' 26 παρ. 1 και 27 παρ. 1 σΐοιχ. δ' του Ν. 1558/ 
1985 (Α.137). 

3. Τις διατάξεις του άρθρου 27 του Ν.2081/1992 
(Α.154). 

4. Το γεγονός ότι από τις διατάξεις της απόφασης προ- 
καλείται δαπάνη σε βάρος του προϋπολογισμού του Τα¬ 


μείου Επικουρικής Ασφαλίσεως Προσωπικού Εταιρείας 
Ύδρευσης - Αποχέτευσης Πρωτεύουσας ύψους 75 εκ. 
δρχ. περίπου για το τρέχον οικονομικό έτος, για την οποία 
έχει εγγράφει πίστωση στο Κ.Α.Ε. 0629. 

5. Τις διατάξεις του άρθρου 7 του Ν. 1275/82 (Α 100). 

6. Την 2024/26.10.93 (ΦΕΚ 833/Τ.Β/26.10.93) Κοινή 
απόφαση του Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων. 

7. Την 1991/5.5.1994 απόφαση της Επιτροπής Τιμών 
και Εισοδημάτων. 

8. Το από 4.8.1994 υπηρεσιακό σημείωμα της Δ/νσης 
Αναλογιστικών Μελετών της Γ.Γ.Κ.Α. 

9. Την γνώμη του Δ.Σ. του Ταμείου Επικουρικής Ασφα- 
λίσεως Προσωπικού Εταιρείας Ύδρευσης - Αποχέτευσης 
Πρωτεύουσας που διατυπώθηκε στην υπ’ αριθ. 3528/ 
28.6.1994 συνεδρίασή του, αποφασίζουμε: 

Οι συντάξεις των συνταξιούχων του Ταμείου Επικουρι¬ 
κής Ασφαλίσεως Προσωπικού Εταιρείας Ύδρευσης - 
Αποχέτευσης Πρωτεύουσας που το συνταξιοδοτικό τους 
δικαίωμα εμπίπτει μέχρι 31.12.1993 χρονικό διάστημα 
αυξάνονται κατά ποσοστό 5% από 1.3.1994 και κατά πο¬ 
σοστό 5% από 1.9.1994 επί του ποσού αυτών, όπως έχει 
διαμορφωθεί την 31.12.1993 και όπως θα διαμορφωθεί 
την 30.6.1994, αντίστοιχα. 

2. Από 1.9.1994, το κατώτατο όριο βοηθήματος που χο¬ 
ρηγεί το Ταμείο επικουρικής Ασφαλίσεως Προσωπικού 
Εταιρείας Ύδρευσης - Αποχέτευσης Πρωτεύουσας, 
στους λόγω γήρατος, αναπηρίας και θανάτου συνταξιού¬ 
χους του, αυξάνεται μετά από τις παραπάνω αυξήσεις στο 
ποσό των 17.000 δρχ. μηνιαίως ανεξάρτητα από το χρόνο 
έναρξης του συνταξιοδοτικού δικαιώματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-+- 

Αριθ. 7001 /2/554-ιγ (8) 

Ίδρυση θερινού Αστυνομικού Σταθμού Ελαφονήσου Λα¬ 
κωνίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 2, 4 και 6 του Ν. 
1481/1984 «Οργανισμός Υπουργείου Δημόσιας Τάξης» 
(Α' 152), όπως αντικαταστάθηκε μετο άρθρο 1 παρ. 1 του 
Ν. 1590/1986 (Α' 49). 

2. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προϋ¬ 
πολογισμού ύψους 691.000 δρχ. περίπου για το έτος 
1994 και 483.000 δρχ. περίπου για το έτος 1995 και για 
το καθένα από τα επόμενα έτη. Από τις δαπάνες αυτές 
εκείνη του έτους 1994 που αντιστοιχεί στους Κ.Α.Ε. 
0721, 0813, 0824, 0831, 0832, 1111, 1112, 1351, 
1611,1711 και 1721, θα καλυφθεί από τις πιστώσεις του 
εκτελούμενου προϋπολογισμού εξόδων Ε.Φ. 43-210 

«ΕΛΛΗΝΙΚΗ ΑΣΤΥΝΟΜΙΑ», ενώ οι δαπάνες για το έτος 
1995 και καθένα για τα επόμενα έτη, που αντιστοιχούν 
στους Κ.Α.Ε. 0721, 0813, 0831, 0824, 0832, 1111, 
1112, 1351 και 1611 θα προβλέπονται και θα καλύπτο¬ 
νται από τις αντίστοιχες πιστώσεις των, κατά έτος προϋ¬ 
πολογισμών εξόδων Ε.Φ. 43 — 210 «ΕΛΛΗΝΙΚΗ ΑΣΤΥΝΟ¬ 
ΜΙΑ», αποφασίζουμε: 

Αρθρο 1 

1. Ιδρύεται και λειτουργεί θερινός Αστυνομικός Σταθ¬ 
μός Ελαφονήσου, γενικής αρμοδιότητας, με έδρα την Κοι¬ 
νότητα Ελαφονήσου και περιφέρεια εκείνη της ομώνυμης 
Κοινότητας και των οικισμών της Κάτω νησί και Καπαρίου. 
Υπάγεται διοικητικά στο Αστυνομικό τμήμα Νεαπόλεως 
της Αστυνομικής Διεύθυνσης Λακωνίας. 

2. Η χρονική διάρκεια λειτουργίας του καθορίζεται από 
1.6 έως 30.9 κάθε έτους. 

3. Ο θερινός Αστυνομικός Σταθμός Ελαφονήσου, στε¬ 
λεχώνεται με ένα Αρχιφύλακα που προέρχεται από παρα¬ 
γωγική Σχολή και δύο Αστυφύλακες που λαμβάνονται με 
απόσπαση από Υπηρεσίες της Αστυνομικής Διεύθυνσης 
Λακωνίας. 

Αρθρο 2 
Έναρξη ισχύος 

Η ισχύς της παρούσης αρχίζει από την υπογραφής της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Αυγούστου 1994 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
-♦- 

Αριθ. 71802/1738/94 (9) 

Μεταφορά ευπαθών τροφίμων - Συμπλήρωση της 58778/ 

645/94 (Β 149) απόφασης του Υπουργού Μεταφορών 

και Επικοινωνιών. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 7 του Ν. 1775/1988 (Α 101) «Εταιρείες 
παροχής επιχειρηματικού κεφαλαίου και άλλες διατά¬ 
ξεις». 

β. Του Ν. 2006/92 (Α 11) «Κύρωση Ευρωπαϊκής Συμ¬ 
φωνίας για τις διεθνείς μεταφορές ευπαθών τροφίμων 
κ.λ.π.». 

γ. Του άρθρου 6 του Π.Δ. 367/1989 (Α' 162) «Προσαρ¬ 
μογή της ελληνικής νομοθεσίας προς τις οδηγίες του Συμ¬ 
βουλίου των Ευρωπαϊκών Κοινοτήτων που αφορούν το βά¬ 
ρος, τις διαστάσεις και ορισμένα άλλα τεχνικά χαρακτηρι¬ 
στικά ορισμένων οδικών οχημάτων, που εκτελούν διεθνείς 
οδικές εμπορευματικές μεταφορές, εντός των χωρών της 
Κοινότητας», όπως τροποποιήθηκε με το Π.Δ. 237/1991 
(Α 90). 

δ. Της απόφασης του Υπουργού Μεταφορών και Επι¬ 
κοινωνιών με αριθ. 30228/2119/1989 (Β 571) «Διαδικα¬ 
σία έκδοσης πιστοποιητικού συμμόρφωσης όσον αφορά 
τα βάρη και τις διαστάσεις οχημάτων όπως αυτή τροποποι¬ 
ήθηκε με τις με αριθ. 46830/3430/1989 (Β 920), 20883/ 
1518/1990 (Β 331), 43801/3553/1990 (Β 775), 66841/ 
1280/1992 (Β 227), 57497/403/1993 (Β 123) και 
58778/645/94 (Β 149) όμοιες. 


2. Την διαπίστωση ότι δε λειτουργεί ακόμα στη χώρα 
μας εργαστήριο ειδικών ελέγχων ψυγείων οχημάτων μετα¬ 
φοράς ευπαθών τροφίμων, στο οποίο να διενεργούνται οι 
έλεγχοι που προβλέπονται από την Ευρωπαϊκή Συμφωνία 
της 1 ης Σεπετεμβρίου 1970 για τις Διεθνείς μεταφορές 
ευπαθών τροφίμων και για τον ειδικό εξοπλισμό που θα 
χρησιμοποιείται γι’ αυτές τις μεταφορές (Α.Τ.Ρ.). 

3. Το γεγονός οτι υπάρχει αριθμός αυτοκινήτων ψυ¬ 
γείων για τα οποία οι ιδιοκτήτες τους δε μπορούν να προ¬ 
σκομίσουν τα δικαιολογητϊκά, τα προβλεπόμενα στις απο¬ 
φάσεις που αναφέρονται παραπάνω και ότι πρέπει να 
διευκολυνθούν στην προσκόμισή τους, χωρίς να μένουν 
εκτός κυκλοφορίας και εκμετάλλευσης τα ψυγεία αυτά, 
τα οποία αποτελούν ένα σημαντικό αγαθό και οι υπηρε¬ 
σίες μεταφοράς που παρέχουν είναι πολύτιμες για την 
Εθνική μας Οικονομία, αποφασίζουμε: 

1. Για την περίπτωση ψυγείων οχημάτων, που απαιτείται 
η προσκόμιση υπεύθυνης δήλωσης του εργοστασίου κα¬ 
τασκευής που προβλέπεται στην Υπουργική απόφαση με 
αριθ. 30228/2119/89 (Β 331), όπως αυτή έχει τροποποι¬ 
ηθεί και ισχύει έως σήμερα και είναι αδύνατο αυτή για 
οποιοδήποτε λόγο να προσκομισθεί, μπορεί να υποβάλλε¬ 
ται αντί αυτής υπεύθυνη δήλωση μηχανολόγου μηχανικού 
συντεταγμένη βάσει των στοιχείων κατασκευής. 

Η προσωρινή άδεια και το πιστοποιητικό συμμόρφωσης 
που θα χορηγούνται στην περίπτωση αυτή στους ενδιαφε- 
ρόμενους, αποκλειστικά και μόνο για να τους παρασχεθεί 
η δυνατότητα μεταφοράς του οχήματος σε αναγνωρι¬ 
σμένο εργαστήριο χώρας της Ευρωπαϊκής Ενωσης, θα 
έχουν ισχύ δύο (2) μηνών και η οριστική άδεια κυκλοφο¬ 
ρίας θα τουςχορηγηθεί με την προσκόμιση του πιστοποιη¬ 
τικού ελέγχου. 

Μετά τη λήξη του διμήνου από την ημερομηνία έκδοσης 
της προσωρινής άδειας κυκλοφορίας και εντός τακτής 
προθεσμίας δεκαπέντε (15) ημερών, ο ενδιαφερόμενος 
υποχρεούται να καταθέσει τα στοιχεία κυκλοφορίας του 
οχήματος. Αλλως, εντός επτά (7) ημερών, εκδίδεται από 
την υπηρεσία που χορήγησε την προσωρινή άδεια κυκλο¬ 
φορίας πράξη ανάκλησής της, η οποία κοινοποιείται στη 
Διεύθυνση Τεχνικού Ελέγχου Οχημάτων του Υπουργείου 
Μεταφορών και Επικοινωνιών. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

-φ- 

Αριθ. Ν-8347/239 ( 10 > 

Τοποθέτηση εμπορικών διαφημίσεων εξωτερικά στα επι¬ 
βατικά αυτοκίνητα δημόσιας χρήσης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της περίπτωσης δ' του άρθρου 3 των 
Προεδρικών Διαταγμάτων 243/1987 και 244/1987 (104/ 
Α') «περί κανονισμού λειτουργίας των Ε.Δ.Χ. αυτοκινή¬ 
των». 

2. Τα αιτήματα της Πανελληνίου Οργάνωσης των Ε.Δ.Χ. 
αυτοκινήτων της χώρας περί καθιέρωσης των εμπορικών 
διαφημίσεων στα επιβατικά αυτοκίνητα δημόσιας χρή¬ 
σης. 

3. Την αριθ. Β/23382/599/2.2.1993 (104/Β ) από¬ 
φασή μας περί επικόλλησης εμπορικών διαφημίσεων στα 
επιβατικά αυτοκίνητα δημόσιας χρήσης όλης της χώ¬ 
ρας. 

4. Το γεγονός ότι, η επικόλληση των εμπορικών διαφη¬ 
μίσεων μόνο επί των θυρών των Ε.Δ.Χ. αυτοκινήτων που 
επετράπη με την πιο πάνω απόφασή μας, δεν προκαλεί το 
ενδιαφέρον των διαφημιζομένων στον επιθυμητό βαθμό 
και επομένως είναι επιβεβλημένο να τοποθετηθούν δια¬ 
φημίσεις και στην οροφή των ταξί. 

5. Το άρθρο 29Α" του Ν. 1558/1985 (137/Α') όπως 
προστέθηκε στο άρθρο αυτό με το άρθρο 27 του Ν. 2081 / 
1992. 

6. Την αριθ. 23083/94 (553/Β) απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων Υπουργού Μεταφορών και Επι¬ 
κοινωνιών», αποφασίζουμε: 

Επιτρέπουμε τις εμπορικές διαφημίσεις εξωτερικά στα 
επιβατικά αυτοκίνητα δημόσιας χρήσης όλης της χώρας, 
με τους εξής όρους και προϋποθέσεις: 

Οι εμπορικές διαφημίσεις επιτρέπεται: 

α) Είτε να επικολλώνται στις θύρες του οχήματος, στις 
οποίες δεν υπάρχουν οι ειδικές σημάνσεις, που φέρουν 
αυτά για διάκριση της έδρας τους καθώς και εκείνες με τις 
οποίες αναγνωρίζονται τα ραδιοταξί από τα λοιπά Ε.Δ.Χ. 
αυτοκίνητα. 

β) Είτε να τοποθετούνται στην οροφή τους, πίσω από 
την πινακίδα οροφής με την επιγραφή ταξί ή ραδιοταξί ή 
αγοραίο, υπό μορφή πρισματικής πυραμίδας με τα δύο της 
άκρα διαμορφωμένα για λόγους αεροδυναμικούς σε ήμισυ 
κώνο με κύκλο βάσεως διαμέτρου ίσης με το πλάτος του 
πρίσματος. Οι δυο διαμήκεις πλευρές του πρίσματος θα 
χρησιμοποιούνται για την αναγραφή των διαφημιστικών 
μηνυμάτων. Το πρίσμα αυτό δεν θα φωτίζεται και δεν θα 
φωσφορίζει. 

Τα πιο πάνω πρίσματα θα πρέπει να τοποθετούνται επί 
της οροφής με την βοήθεια κοχλιών ασφαλισμένων, ώστε 
να μην καθίστανται επικίνδυνα για την σωματική ακεραιό¬ 
τητα των πολιτών και προς αποφυγήν τυχόν ατυχημάτων 
γενικά. 

γ) Οι διαστάσεις του πρίσματος πρέπει οπωσδήποτε να 
μην υπερβαίνουν τα ακόλουθα: 

1. Ύψος πρίσματος μέγιστο 30 ΟΜ. 

2. Γωνία κορυφής 50°. 

3. Μήκος πρίσματος μέγιστο 85 ΟΜ. 

Επιπρόσθετα το κάτω πρόσθιο άκρο του πρίσματος 

πρέπει να απέχει από την πινακίδα οροφής όσο και αυτή 
από το άνω άκρο του ανεμοθώρακος, το δε οπίσθιο κάτω 
άκρο του πρίσματός των ίδια απόσταση από το άνω άκρο 
του πίσω υαλοπίνακα. 

Στα πιο πάνω οχήματα επιτρέπεται είτε η επικόλληση 
είτε η τοποθέτηση ενός (1) μόνο είδους διαφήμισης που 
δεν πρέπει να επηρεάζει την όλη εμφάνιση αυτών από κα¬ 
λαισθητικής απόψεως και να μην προσβάλλει τη δημόσια 
τάξη, αιδώ και τα χρηστά ήθη, σύμφωνα δε και προς τθ υς 
ισχύοντες νόμους, διατάγματα και λοιπές περί διαφημί¬ 
σεων γενικά διατάξεις. 

Απαγορεύεται απολύτως κάθε διαφήμιση γενικά πολιτι¬ 
κού ή προεκλογικού περιεχομένου ή που έχει σχέση με 
την προβολή πολιτικής ή κομματικής θέσης, συνθήματος 
κ.λ.π. 


Η Οργάνωση, η διαχείριση και γενικά η εκμετάλλευση 
των διαφημίσεων στα επιβατικά αυτοκίνητα δημόσιας χρή¬ 
σης ανατίθεται στην αντιπροσωπευτικότερη συνδικαλι¬ 
στική οργάνωση των ιδιοκτητών των επιβατικών αυτοκινή¬ 
των δημόσιας χρήσης της πρωτεύουσας κάθε Νομού, η 
οποία έχει και την πλήρη ευθύνη για την ορθή τήρηση 
όλων των παραπάνω. 

Σε περίπτωση δε παραβάσεως των πιο πάνω όρων και 
προϋποθέσεων, η εκχώρηση του δικαιώματος αυτού (ορ¬ 
γάνωση, διαχείριση και εκμετάλλευση των διαφημίσεων 
στα Ε.Δ.Χ. αυτοκίνητα υπο την μορφή ανάθεσης στην 
αντιπροσωπευτικότερη συνδικαλιστική οργάνωση των 
ιδιοκτητών αυτών της πρωτεύουσας κάθε νομού) επανε¬ 
ξετάζεται και κατά περίπτωση ανακαλείται με απόφασή 
μας. 

Από τις διατάξεις της απόφασης αυτής, δεν προκαλείται 
δαπάνη σε βάρος του κρατικού προύπολογισμού. 

Από την έναρξη ισχύος της απόφασης αυτής καταργεί- 
ται η αριθ. Β. 23382/599/2.2.1993 (104/Β ) προηγού¬ 
μενη απόφασή μας. 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 1994 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΤΣΟΥΡΑΣ 
-*- 

Αριθ. ΔΙΔΣ 1738 . ( 11 ) 

Τροποποίηση ορίων μόνιμου καταφυγίου θηραμάτων στην 
περιοχή Κ. Νευροκοπίου Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις δ/ξεις του αριθ. 94/93 Π.Δ. «περί μεταβίβασης 
αρμοδιοτήτων στους Νομάρχες». 

2. Τις δ/ξεις των άρθρων 253 και 254 παρ. 5, 6, 7, 8 
Ν.Δ. 86/69, οι οποίες τροποποιήθηκαν με τις δ/ξεις των 
άρθρων 3 και 4 παρ. 5, 6, 7, 8. 

3. Την αριθ. 414985/29.11.85 κοινή απόφαση των Υπ. 
Εθν. Οικονομίας και Υπ. Γεωργίας «περί μέτρων διαχ/σης 
της άγριας πτηνοπανίδας». 

4. Την αριθ. 161272/2.6.82 απόφαση Υπ. Γεωργίας με 
την οποία ιδρύθηκε μόνιμο καταφύγιο θηραμάτων στην 
περιοχή Νευροκοπίου - Αχλαδιάς - Μικροκλεισούρας - 
Βώλακα - Γρανίτη. 

5. Την αριθ. 1760/29.6.94 αναφορά-πρόταση του Δα- 
σαρχείου Κ. Νευροκοπίου σχετικά με την τροποποίηση 
των ορίων του πιο πάνω μονίμου καταφυγίου θηραμάτων, 
αποφασίζουμε: 

Τροποποιούμε και επεκτείνουμε τα όρια του μονίμου 
καταφυγίου θηραμάτων στην περιοχή Νευροκοπίου - 
Αχλαδιάς - Μικροκλεισούρας - Βώλακα - Γρανίτη Νομού 
Δράμας, για τους λόγους που αναφέρονται στην από 
29.6.94 έκθεση του Δασαρχείου Κ. Νευροκοπίου και απα¬ 
γορεύουμε για αόριστο χρόνο τη Θήρα κάθε θηράματος σε 
1443 στρεμμάτων δάσους δρυός, γαύρου, κέδρου και λοι¬ 
πών πλατυφύλλων με διάσπαρτα πεύκα, που πληροί τις 
προϋποθέσεις για κάλυψη των βασικών αναγκών των θη¬ 
ραμάτων σε ό,τι αφορά την ησυχία, τροφή, νερό και που 
ορίζεται ως εξής: 

Ανατολικά: Παλαιός επαρχιακός δρόμος Κ. Νευροκο¬ 
πίου - Ποταμών από το 7ο χιλ/τρο προς Λευκόγεια μέχρι 
την όχθη της τεχνητής λίμνης του φράγματος Λευκο- 
γείων. 

Δυτικά: Επαρχιακός δρόμος Κ. Νευροκοπίου - Ποταμών 
από το 6ο χιλ/τρο προς το χωριό Λευκόγεια. 

Βόρεια: Όχθη της τεχνητής λίμνης του Φράγματος 
Λευκογείων. 

Νότια: Επαρχιακός δρόμος Κ. Νευροκοπίου - Ποτα¬ 
μών. 

Η δίωξη των επιβλαβών θηραμάτων μέσα στο καταφύγιο 
ενεργείται σύμφωνα με το άρθρ. 4 παρ. 7 Ν. 177/75 και 


την αριθ. 414975/29.11.85 κοινή υπουργική απόφαση. 

Οι παραβάτες τιμωρούνται με τις ποινές που προβλέπο- 
νται από το άρθρο 287 Ν.Δ. 86/69 «περί Δασικού Κώδικα» 
και των πιο πάνω Κ.Υ.Α. 

Η απόφαση αυτή να δημοσιευθεί στην Εφημερίδα της 
Κυβέρνησης και αρχίζει να ισχύει από το Κυνηγετικό έτος 
1994-95. 

Δράμα, 11 Ιουλίου 1994 

Ο Νομάρχης 
ΧΡΗΣΤΟΣ ΜΙΧΑΔΕΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ <3ΡΙ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ Π ΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ Κ ΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 


ΕΤ ΗΣΙΕΣ Σ ΥΝΔΡΟΜΕΣ 

-ι ·-λ- 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


ρ) Για το Τεύχος Α' Δρχ. 

15.000 

Δρχ. 

750 

β) 

» 

» 

» 

Β' 

» 

30.000 

» 

1.500 

,Υ) 

·» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

- 1 000 

στ) 

» 

» 

» 

ΙΜ.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















